Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 335

211. Pénztár és pénzforgalmi számlák összesen Itt a pénztárban és a különböző — részletezés szerinti — számlákon lévő pénzeszközök összegét kell kimutatni. 21.11 Pénztárak egyenlege Ide a részletező sorokban kimutatott — a Beszkr. előírása alapján külön nyilvántartott — saját, és — a megbízásra végzett befektetési szolgáltatási tevékenységből adódóan az ügyfeleket megillető — ügyfelekre összesített pénzösszeg napi záró egyenlegét kell szerepeltetni. A hitelintézeteknek a 21.112 Ügyfél pénzeszköz sorban kell (az Szkr. szerint elkülönítetten nyilvántartott) a megbízásra végzett befektetési szolgáltatási tevékenységből adódóan az ügyfeleket megillető és a tőzsdeforgalmi számlára még át nem utalt — a pénztárban, illetve az elszámolási betétszámlán lévő — pénzeszközöket kimutatni. 21.12 KELER Rt.-nél nyilvántartott pénzeszközök A részletező sorokban a KELER Rt. által vezetett, és a jelentésben feltüntetett számú pénzforgalmi számlák napi záró egyenlegeinek értékét kell jelenteni.2 A KELER számlákat a saját, illetve a befektetési szolgáltató ügyfelét megillető pénzeszközök szerint meg kell bontani az analitikus nyilvántartás alapján. A 21.1281—2 Egyéb KELER-nél vezetett számla sorokban kell az egyéb, fel nem sorolt számlákon lévő — külön az ügyfeleket megillető, és külön a saját — pénzeszközöket kimutatni, ideértve az árutőzsdei ügyeletek teljesítésével kapcsolatos számlaegyenlegeket is. 21.13 Hitelintézetnél vezetett számla Itt a befektetési szolgáltató által hitelintézet(ek)nél vezetett számlák napi záró egyenlegeinek értékét kell összesíteni, amelynél csak pozitív vagy nulla értéket lehet figyelembe venni. (Amennnyiben a számlaegyenlege negatív, akkor azt az összeget a 31. Igénybe vett hitelek sorban kell feltüntetni.) 21.131 Saját pénzeszköz Ezen a soron kell kimutatni a befektetési szolgáltató által bármely hitelintézetnél vezetett bankszámlán elhelyezett saját tulajdonú pénzeszközöket független attól, hogy betéti, letéti vagy egyéb pénzforgalmi számláról van szó. 21.132 Ügyfél pénzeszköz Ide csak a banknál vezetett letéti — illetve kivételes esetben az elszámolási betét — számlán lévő ügyfél pénzeszköz összege kerülhet.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes